b'\n_START_ARTICLE_\nHjerte-lunge-redning\n_START_PARAGRAPH_\nHjerte-lunge-redning (HLR) eller gjenoppliving er en f\xc3\xb8rstehjelpsmetode for folk med hjertestans eller i noen tilfeller respirasjonssvikt. Metoden har til hensikt \xc3\xa5 holde et minimum av en persons blodsirkulasjon i gang til mer avansert behandling kan finne sted. Denne metoden blir brukt n\xc3\xa5r en skal gripe inn ved livl\xc3\xb8shet. HLR utf\xc3\xb8res b\xc3\xa5de p\xc3\xa5 sykehus og i situasjoner hvor medisinsk personell ikke befinner seg i umiddelbar n\xc3\xa6rhet. _NEWLINE_HLR inneb\xc3\xa6rer fysiske inngrep for \xc3\xa5 skape kunstig sirkulasjon gjennom rytmiske brystkompresjoner for \xc3\xa5 manuelt pumpe blod gjennom hjertet, og inneb\xc3\xa6rer vanligvis ogs\xc3\xa5 at livredderen bl\xc3\xa5ser luft inn i pasienten (eller bruker et apparat for \xc3\xa5 simulere dette) for \xc3\xa5 ventilere lungene og bringe oksygen over i blodet. Denne sistnevnte prosessen kalles kunstig \xc3\xa5ndedrett. Noen protokoller nedtoner n\xc3\xa5 betydningen av kunstig \xc3\xa5ndedrett, og fokuserer kun p\xc3\xa5 brystkompresjonene ._NEWLINE_Til tross for navnet er HLR mest sannsynlig ikke i stand til \xc3\xa5 starte hjertet p\xc3\xa5 nytt. Behandlingens viktigste hensikt er \xc3\xa5 opprettholde en str\xc3\xb8m av oksygenrikt blod til hjernen og hjertet, som begge er de mest vitale organene for liv og de mest s\xc3\xa5rbare for skade som f\xc3\xb8lge av mangel p\xc3\xa5 oksygen (hypoksi). Effektiv HLR hjelper til ved \xc3\xa5 blant annet bremse ned hastigheten p\xc3\xa5 vevsd\xc3\xb8d og forlenge tiden for en vellykket gjenoppliving uten permanent hjerneskade. Avansert HLR (AHLR), inkludert intraven\xc3\xb8se medikamenter og defibrillering (kontrollert avlevering av et elektrisk st\xc3\xb8t til hjertet) er vanligvis n\xc3\xb8dvendig for \xc3\xa5 gjenopprette en levedyktig eller normalisert hjerterytme \xe2\x80\x93 en som vil holde personen i live. Defibrillering er vist \xc3\xa5 bare fungere p\xc3\xa5 pasienter med bestemte hjerterytmer, nemlig ventrikkelflimmer eller ventrikul\xc3\xa6r takykardi (hovedkammerflimmer). Asystoli og alle andre hjerterytmer (pulsl\xc3\xb8s elektrisk aktivitet, dvs en hver hjerterytme som ellers ville gitt puls) skal ikke defibrilleres.  _NEWLINE_Vanligvis utf\xc3\xb8res HLR i n\xc3\xa6rv\xc3\xa6r av avansert livredning (for eksempel fra ambulansetjenesten) inntil pasientens hjerte begynner \xc3\xa5 sl\xc3\xa5 igjen eller han/hun erkl\xc3\xa6res d\xc3\xb8d.'